સિત્તેરનાં દાયકાથી શરૃ થયેલો આ ટ્રેન્ડ લગભગ ત્રણ દાયકા ચાલ્યો હતો.૯૦ ટકા ફિલ્મો એકશન ફિલ્મો રહેતી હતી.નિર્માતા નિર્દેશકોને તો આ ટ્રેન્ડ એટલો પસંદ આવ્યો હતો કે તે ફિલ્મોમાં કોઇપણ રીતે મારધાડનાં દૃશ્યો ઠુંસતા હતા તેમ કહીએ તો ખોટું નથી ત્યારે રાજેશ ખન્ના અને નવિન નિશ્ચલ જેવા રોમાંટિક મનાતા હીરોને પણ વિલનો સાથે મારધાડ કરવી પડતી હતી.જો કે આ ટ્રેન્ડે પણ લોકોને કંટાળી નાંખ્યા હતા અને ત્યારબાદ આમિરની કયામત સે કયામત બાદ ફરીથી રોમાંસનો સમય ચાલુ થયો હતો. જોકે વર્ષ ૨૦૦૦ બાદ બોલિવુડમાં નવા દિગ્દર્શકોનો ફાલ આવ્યો જેમણે અલગ જ પ્રકારની ફિલ્મો બનાવવા માંડી છે ત્યારથી ફિલ્મોમાં એકશન થોડી ઓછી જોવા મળે છે.જો કે એવું નથી કે સાવ કોરાણે મુકાઇ ગઇ છે.આજેય સાઉથની ફિલ્મોનો એક વર્ગ છે અને હાલમાં મોટાભાગની ચેનલો પર આ ફિલ્મો રોજ જોવા મળે છે અને લોકોને તે પસંદ પણ પડતી હોય છે.જો કે હિન્દી ફિલ્મોમાં પણ એ જ ટાઇપની એકશન જોવા મળે છે પણ તેને વાર્તાનો ભાગ બનાવીને રજુ કરવામાં આવે છે.ત્યારે દર્શકોનાં મનમાં એ કયા અભિનેતા છે જેમને તેઓ એકશન હીરો કહેતા હોય છે તે જાણવું રસપ્રદ બની રહે તેમ છે.